UREDBA SVETA (EU) 2022/2584

z dne 8. novembra 2022

o dodelitvi ribolovnih možnosti na podlagi Protokola o izvajanju Sporazuma med Evropsko unijo in Republiko Mauritius o partnerstvu v ribiškem sektorju (2022–2026)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 43(3) Pogodbe,

ob upoštevanju predloga Evropske komisije,

ob upoštevanju naslednjega:

(1) Sporazum med Evropsko unijo in Republiko Mauritius o partnerstvu v ribiškem sektorju (1) (v nadaljnjem besedilu: Sporazum) je bil sklenjen s Sklepom Sveta 2014/146/EU (2) in je začel veljati 28. januarja 2014.

(2) Prvi protokol (3) k Sporazumu je za triletno obdobje določil ribolovne možnosti, dodeljene plovilom Unije v vodah Mavricija, in finančni prispevek, ki ga odobri Unija. Obdobje uporabe navedenega protokola se je izteklo 27. januarja 2017.

(3) Drugi protokol (4) k Sporazumu je za štiriletno obdobje določil ribolovne možnosti, dodeljene plovilom Unije v vodah Mavricija, in finančni prispevek, ki ga odobri Unija. Obdobje uporabe navedenega protokola se je izteklo 7. decembra 2021.

(4) S sporazumom v obliki izmenjave pisem med Unijo in Republiko Mavricij (5) je bila uporaba drugega protokola k Sporazumu podaljšana do 4. oktobra 2022.

(5) Svet je 28. septembra 2021 Komisijo pooblastil, da z Mavricijem začne pogajanja o novem protokolu o izvajanju Sporazuma.

(6) Kot rezultat navedenih pogajanj je bil 7. maja 2022 parafiran nov protokol za obdobje štirih let (v nadaljnjem besedilu: Protokol).

(7) Svet je 8. novembra 2022 sprejel Sklep (EU) 2022/2585 (6) o podpisu in začasni uporabi Protokola s pridržkom njegove poznejše sklenitve.

(8) Ribolovne možnosti iz Protokola bi bilo treba državam članicam dodeliti za celotno obdobje uporabe Protokola.

(9) Protokol bi bilo treba začeti izvajati čim prej glede na gospodarski pomen ribolovnih dejavnosti Unije na ribolovnem območju Mavricija in glede na potrebo po čim krajši prekinitvi teh dejavnosti.

(10) Protokol se bo začasno uporabljal od datuma njegovega podpisa, da se omogočijo ribolovne dejavnosti plovil Unije. Zato bi bilo treba to uredbo uporabljati od istega datuma –

SPREJEL NASLEDNJO UREDBO:

Člen 1 Ribolovne možnosti, določene na podlagi Protokola o izvajanju Sporazuma med Evropsko unijo in Republiko Mauritius o partnerstvu v ribiškem sektorju (2022–2026), se državam članicam dodelijo na naslednji način: (1) 40 plovil z zaporno plavarico: — Španija: 22 plovil, — Francija: 16 plovil, — Italija: 2 plovili; (2) 45 plovil s površinskim parangalom: — Španija: 12 plovil, — Francija: 29 plovil, — Portugalska: 4 plovila.

Člen 2 Ta uredba začne veljati dan po objavi v Uradnem listu Evropske unije. Uporablja se od 8. novembra 2022.

Ta uredba je v celoti zavezujoča in se neposredno uporablja v vseh državah članicah. V Bruslju, 8. novembra 2022 Za Svet predsednik Z. STANJURA

(1) UL L 79, 18.3.2014, str. 3.

(2) Sklep Sveta 2014/146/EU z dne 28. januarja 2014 o sklenitvi Sporazuma med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 2).

(3) Protokol o določitvi ribolovnih možnostih in finančnem prispevku, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (UL L 79, 18.3.2014, str. 9).

(4) Protokol o določitvi ribolovnih možnosti in finančnega prispevka, ki jih zagotavlja Sporazum med Evropsko unijo in Republiko Mauritius o partnerstvu v ribiškem sektorju (UL L 279, 28.10.2017, str. 3).

(5) Sporazum v obliki izmenjave pisem med Evropsko unijo in Republiko Mauritius o podaljšanju Protokola o določitvi ribolovnih možnosti in finančnega prispevka iz Sporazuma med Evropsko unijo in Republiko Mauritius o partnerstvu v ribiškem sektorju (UL L 115, 13.4.2022, str. 45).

(6) Sklep Sveta (EU) 2022/2585 z dne 8. novembra 2022 o podpisu, v imenu Unije, in začasni uporabi Protokola o izvajanju Sporazuma med Evropsko unijo in Republiko Mauritius o partnerstvu v ribiškem sektorju (2022–2026) (glej stran 4 tega Uradnega lista).